યુનિવર્સિટીની પોલીસમાં થયેલ ફરિયાદ અનુસંધાને એ. એસ. પી સાગર બાગમાર દ્વારા તુંરત તપાસ હાથ ધરાઇ હતી અને ગણતરીની કલાકોમાં જ સુપસીની અજુર્ન કોલેજમાં અભ્યાસ કરતા જસ્મીન હરેશ મથુકિયા અને ધવલ અમૃતલાલ ટાંકને પોલીસે ઝડપી લઇ વિદ્યાર્થીના રિમાન્ડ મેળવી પુછપરછ હાથ ધરતાં સુપાસીની અજુર્ન કોલેજમાં પરીક્ષાના સમય કરતા એક કલાક પહેલા પેપર આપી દેવાતા હોવાની વિદ્યાર્થીએ કબુલાત કરી હતી, બાદમાં પોલીસે આ પ્રકરણમાં તપાસનો દોર જારી રાખી અંતે અજુર્ન બીએસસી કોલેજના પ્રિન્સિપાલ પ્રફુલ રાજા બંધિયા અને સુપરવાઇઝર તરંગ જગમાલ રામની પેપર લિંક આ પ્રકરણમાં સંડોવણી હોવાનું બહાર આવતા જૂનાગઢ તાલુકા પોલીસે તેમને ઝડપી લઇ ધોરણસરની કાર્યવાહી હાથ ધરી છે.